b'\n_START_ARTICLE_\nEndokrini sistem\n_START_PARAGRAPH_\nEndokr\xc3\xadni sist\xc3\xa9m je nadzorni sistem \xc5\xbelez z notranjim izlo\xc4\x8danjem (endokrinih \xc5\xbelez), ki izlo\xc4\x8dajo kemijske prena\xc5\xa1alce, imenovane hormone. Ti kro\xc5\xbeijo po telesu v krvo\xc5\xbeilnem sistemu in tako vplivajo na delovanje oddaljenih organov. V endokrini sistem ne uvr\xc5\xa1\xc4\x8damo tako imenovanih eksokrinih \xc5\xbelez, ki imajo svoja izvodila na zunanjih ali notranjih povr\xc5\xa1inah organizma (npr. sluzni\xc4\x8dne \xc5\xbeleze, znojnice ali \xc5\xbeleze v gastrointestinalnem traktu._NEWLINE_Prenos signalov nekaterih hormonov s steroidno strukturo vklju\xc4\x8duje receptorje za jedrne beljakovine iz razreda ligandno-aktiviranih beljakovin, ki, vezane na specifi\xc4\x8dno zaporedje DNK slu\xc5\xbeijo kot stikala za transkripcijo znotraj celi\xc4\x8dnega jedra. Tak\xc5\xa1na stikala krmilijo razvoj in diferenciacijo ko\xc5\xbee, kosti in vedenjskih sredi\xc5\xa1\xc4\x8d v mo\xc5\xbeganih, kot tudi sosledi\xc4\x8dno regulacijo reproduktivnih tkiv._NEWLINE_Bolezni endokrinega sistema so pogoste, denimo sladkorna bolezen in bolezni \xc5\xa1\xc4\x8ditnice. Podro\xc4\x8dje medicine, ki se ukvarja z nepravilnostmi v delovanju endokrinega sistema, je endokrinologija, ki spada v \xc5\xa1ir\xc5\xa1e podro\xc4\x8dje interne medicine.'